हिंगोरिया वाटर ट्रीटमेंट प्लांट से इसी माह मिलेगा शहर को पानी
शहर की पानी की समस्या को दूर करने वाली सबसे बड़ी मुख्यमंत्री शहरी पेयजल आवर्धन योजना की बाधा दूर हो गई है। हिंगोरिया स्थित नए वाटर ट्रीटमेंट(फिल्टर) प्लांट पर बिजली कनेक्शन के लिए ग्रिड का काम पूरा हो गया है। अब इलेक्ट्रानिक्स मीटर का इंतजार है। यह काम इसी सप्ताह पूरा होने पर कनेक्शन चालू हो जाएगा। इसके बाद लाइन टेस्टिंग का काम शुरू होगा। मार्च अंत तक पानी शहर में पहुंचने लगेगा। इससे गर्मी में लोगों को पानी के लिए भटकना नहीं पड़ेगा।
शहर की सवा लाख से ज्यादा आबादी को रोजाना पानी उपलब्ध करवाने के लिए 2012 में 33 करोड़ रुपए की लागत से सीएम शहरी पेयजल आवर्धन योजना स्वीकृत हुई थी। जनवरी 2013 में काम शुरू हुआ। इस दौरान कई बाधा आने से काम प्रभावित होता गया। प्लांट संचालन के लिए 33 केवी का ग्रिड स्थापित करने में बिजली कंपनी द्वारा अनुमति देने में देरी योजना समय पर पूरी नहीं हो सकी। प्लांट पर ग्रिड स्थापना के साथ कनेक्शन जोड़ने के लिए नपा ने लाइन तक डाल दी है।
बिजली कंपनी द्वारा इलेक्ट्रानिक डिजिटल मीटर लगाने का काम बाकी हैं। जो एक सप्ताह में पूरा हो जाएगा। इसके बाद नए फिल्टर प्लांट व लाइन की टेस्टिंग शुरू हो जाएगी। निर्माण कंपनी के अनुसार काम 15 से 20 दिन पूरा हो जाएगा। टेस्टिंग के बाद नए प्लांट से शहर में पानी आना शुरू हो जाएगा। सब कुछ ठीक रहा तो मार्च अंत तक शहर की जनता को पानी मिलना शुरू हो जाएगा।
प्लांट पर टेस्टिंग इसी सप्ताह होगी
हिंगोरिया स्थित नए वाटर ट्रीटमेंट(फिल्टर) प्लांट के लिए 33केवी का बिजली ग्रिड तो लग गया, अब कनेक्शन का इंतजार। इसके बाद टेस्टिंग शुरू होगी।
2.20 लाख की आबादी के अनुरूप बनी है योजना
शहर की वर्तमान आबादी 1 लाख 30 हजार है। जल आवर्धन योजना 2 लाख 20 हजार लोगों के अनुरूप बनी हैं। वर्तमान में तीन से चार दिन छोड़कर पेयजल सप्लाई किया जा रहा है। योजना पूरी होती है तो प्रतिदिन प्रतिव्यक्ति 135 लीटर पानी सप्लाई होगा। अभी 52 लीटर पानी सप्लाई हो रहा हैं। शहर में वैध-अवैध सहित करीब 20 हजार नल कलेक्शन हैं। इसके बाद नगर पालिका कनेक्शन की संख्या बढ़ाएगी।
7 दिन में कनेक्शन चालू हो जाएगा
नए प्लांट के लिए 33 केवी ग्रिड तैयार हैं। इलेक्ट्रानिक मीटर लगने के कारण देरी हो रही है। बिजली कनेक्शन सात दिन में चालू हो जाएगा। जल्द ही जनता को सुविधा मिलेगी। एनआर मंदारा, उपयंत्री-नगर पालिका, नीमच
काम पूरा हो गया, कनेक्शन चालू होने का इंतजार
सभी काम पूरे हो गए है। बिजली कनेक्शन चालू होते ही टेस्टिंग शुरू करेंगे। शनिवार को कंपनी के वरिष्ठ इंजीनियर और अधिकारी ने प्लांट और लाइन का निरीक्षण किया। नए प्लांट से मार्च तक पानी शहर में पहुंच जाएगा। अखिलेश श्रीवास्तव, साइड इंजीनियर, एसएमसी इंफ्रा इंस्ट्रक्टर प्रा.लि. ठाणे, महाराष्ट्र
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva